आईजीआईएमएस के मेडिकल छात्रों ने बंद कराया ओपीडी, मरीज परेशान
आईजीआईएमएसमें मेडिकल के छात्रों ने सुरक्षा की मांग को लेकर मंगलवार को पोर्टिको में धरना दिया। दोपहर 12.30 बजे के बाद छात्रों ने कुछ ओपीडी भी बंद करा दिया। छात्र शाम तक धरना पर बैठे रहे। शाम को डीआईजी, सिटी एसपी, सिविल एसडीओ, एडीएम लॉ एंड आॅर्डर, डीएसपी, थाना प्रभारी ने छात्रों से वार्ता की और इन लोगों से आश्वासन मिलने के बाद छात्रों ने धरना खत्म कर दिया। छात्रों के कहने के बावजूद ओपीडी में मरीजों को देख रहे सभी डॉक्टरों ने ओपीडी बंद नहीं किया जबकि कुछ डॉक्टरों ने ओपीडी बंद कर दिया। कुछ देर के लिए रजिस्ट्रेशन काउंटर भी छात्रों ने बंद करा दिया था। हालांकि बाद में वरीय चिकित्सकों ने रजिस्ट्रेशन काउंटर खुलवा दिया। ओपीडी बंद होने से दूर से आए मरीजों को काफी दिक्कत हुई। छात्रों का कहना है कि पुलिस ने 48 घंटे के अंदर मांग पूरा करने का आश्वासन दिया है। इस मुद्दे पर स्वास्थ्य मंत्री तेजप्रताप यादव ने कहा कि घटना की जानकारी ले रहे हैं।
जिनकीबाइक टूटी, उन्हें मुआवजा मिलना चाहिए : छात्रोंका कहना था कि हॉस्टल और कैंपस में 24 घंटे सुरक्षा की व्यवस्था करनी होगी। सभी आरोपियों को गिरफ्तार करना होगा और इसकी जानकारी छात्रों को देनी होगी। बदमाशों ने छात्रों की मोटरसाइकिल तोड़ी है। इसके लिए छात्रों को मुआवजा मिलना चाहिए। छात्रों का करीब तीन लाख रुपए का नुकसान हुआ है। कैंपस में अनधिकृत प्रवेश पर रोक लगनी चाहिए। कैंपस के सभी प्रवेश द्वार पर सुरक्षाकर्मी तैनात करने होंगे। गेट के पास से अवैध कब्जा हटाना होगा। कैंपस में चलने वाले ई-रिक्शा को पंजीकृत करना होगा। सभी हॉस्टल में आर्मंड सुरक्षा बल तैनात करना होगा। कैंपस में नियमित पेट्रोलिंग की व्यवस्था होनी चाहिए। कैंपस में आने वाले हर वाहन और व्यक्ति की मेन गेट के पास रजिस्टर में इंट्री होनी चाहिए। स्वास्थ्य मंत्री ने छात्रों के साथ घटित घटना के बारे में कहा कि रिपोर्ट मंगाई गई है।
मंगलवार को सुरक्षा की मांग को लेकर आईजीआईएमएस में धरने पर बैठे मेडिकल छात्र (ऊपर) और इलाज नहीं होने से परेशान मरीज और उनके परिजन (नीचे)।
आईजीआईएमएस के छात्रों से रविवार को मारपीट और पथराव के मामले में पुलिस ने एक और आरोपी टकला को गिरफ्तार किया है। सोमवार को पुलिस ने टुनटुन को गिरफ्तार किया था। मामले में 50-60 अज्ञात हमलवारों पर शास्त्रीनगर थाने में प्राथमिकी दर्ज है। शास्त्रीनगर थानेदार जमील असगर ने बताया कि टकला से उसके साथियों के बारे में पूछताछ की जा रही है। कई आरोपी वारदात के बाद से फरार हैं। वहीं डॉक्टरों द्वारा काले खां नामक व्यक्ति की गिरफ्तारी की मांग की जा रही है। इधर, मेडिकल सुपरिटेंडेंट डॉ. एसके शाही ने कहा कि सभी जगहों पर सुरक्षा की व्यवस्था करा दी गई है। लाइट आदि की व्यवस्था भी हो गई। कैंपस में पेट्रोलिंग भी होगी।
पोर्टिको में बैठे छात्रों को दोपहर में समझाने के लिए डीएसपी, थाना प्रभारी, मेडिकल सुपरिटेंडेंट डॉ. एसके साही, प्राचार्य डॉ. उदय कुमार जुटे हुए थे। संस्थान प्रशासन का कहना है कि सोमवार को सुरक्षा बहाल कर देने पर छात्र मान गए थे, लेकिन फिर मंगलवार को इस तरह से धरने पर बैठने का कोई मतलब समझ में नहीं रहा है। वहीं छात्रों का कहना है कि फिलहाल आरोपियों को गिरफ्तार करने और कैंपस में पेट्रोलिंग और कैंपस में समुचित सुरक्षा व्यवस्था बहाल करने के लिए 48 घंटे का समय दिया गया है। 48 घंटे के अंदर यदि मांग पूरी नहीं हुई तो छात्र आंदोलन करने को बाध्य होंगे। छात्रों ने पोस्टर पर नारा लिख रखा था-ऐसे डरेंगे तो पढ़ेंगे कैंसे।
^जनहित को देखते हुए मेडिकल छात्र अस्पताल कार्य को बाधित करें और अपनी पढ़ाई पर ध्यान दें। जनवरी में परीक्षा है। इसलिए सुरक्षा का मुद्दा अस्पताल प्रशासन पर छोड़ दें। -सुनील कुमार सिंह, सदस्य, शासी निकाय
hin_Deva hin_Deva hin_Deva hin_Deva hin_Deva hin_Deva hin_Deva